CELEX: 31983R0920
Language: el
Date: 1983-04-18 00:00:00
Title: Κανονισμός (ΕΟΚ) αριθ. 920/83 του Συμβουλίου της 18ης Απριλίου 1983 περί καθορισμού της τιμής βάσεως και της τιμής αγοράς μήλων για το μήνα Ιούνιο του 1983

Avis juridique important

|

31983R0920

Κανονισμός (ΕΟΚ) αριθ. 920/83 του Συμβουλίου της 18ης Απριλίου 1983 περί καθορισμού της τιμής βάσεως και της τιμής αγοράς μήλων για το μήνα Ιούνιο του 1983  

Επίσημη Εφημερίδα αριθ. L 102 της 21/04/1983 σ. 0002 - 0002

***** ΚΑΝΟΝΙΣΜΟΣ (ΕΟΚ) αριθ. 920/83 ΤΟΥ ΣΥΜΒΟΥΛΙΟΥ  της 18ης Απριλίου 1983  περί καθορισμού της τιμής βάσεως και της τιμής αγοράς μήλων για το μήνα Ιούνιο του 1983  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1738/82 (2), και ιδίως τα άρθρα 16 και 35,  την πρόταση της Επιτροπής,  Εκτιμώντας:  ότι, κατ' εφαρμογή του άρθρου 16 του κανονισμού (ΕΟΚ) αριθ. 1035/72, ο τιμές βάσεως και οι τιμές αγοράς έχουν καθοριστεί για τα μήλα, εκτός των μήλων για παρασκευή μηλίτη, για την περίοδο εμπορίας από 1ης Αυγούστου 1982 ως τις 31 Μαΐου 1983·  ότι, επί του παρόντος, τα αποθέματα μήλων είναι αισθητά περισσότερα από τα αποθέματα μήλων των περιόδων 1979/80 και 1980/81, κατά τη διάρκεια των οποίων είχαν καθοριστεί τιμή βάσεως και τιμή αγοράς, για το μήνα Ιούνιο· ότι, ως εκ τούτου, σημαντικές ποσότητες μήλων κινδυνεύουν να αποσυρθούν από την αγορά πριν από το τέλος Μαΐου 1983· ότι, για να μετριαστεί αυτή η δυσκολία, πρέπει να καθοριστεί επίσης τιμή βάσεως και τιμή αγοράς για το μήνα Ιούνιο του 1983,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για το μήνα Ιούνιο του 1983, η τιμή βάσεως και η τιμή αγοράς των μήλων, εκτός των μήλων για παρασκευή μηλίτη, εκφραζόμενες σε ECU για 100 χιλιόγραμμα καθαρού βάρους, καθορίζονται ως εξής:  - τιμή βάσεως: 30,86,  - τιμή αγοράς: 15,68.  2. Οι τιμές που αναφέρονται στην παράγραφο 1 αφορούν τα μήλα της ποικιλίας Golden Delicious, ποιοτικής κατηγορίας Ι, διαμέτρου ίσης ή ανωτέρας των 70 χιλιοστομέτρων, που παρουσιάζονται συσκευασμένα.  Άρθρο 2  Οι τιμές που αναφέρονται στο άρθρο 1 παράγραφος 1 δεν περιλαμβάνουν το κόστος συσκευασίας.  Άρθρο 3  Ο παρών κανονισμός αρχίζει να ισχύει την 1η Ιουνίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 18 Απριλίου 1983.  Για το Συμβούλιο  Ο Πρόεδρος  I. KIECHLE  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 190 της 1. 7. 1982, σ. 7.